Poštovani,

Obaveštavam Vas da je od danas 18.05.2020 nova kreditna linija za likvidnost zvanično aktivna.

**Развојни фонд Војводине расписао Конкурс за дугорочне кредите за ликвидност и набавку обртних средстава за привреду уз подршку Покрајинске Владе**

Развојни фонд Војводине расписао је Конкурс за дугорочне кредите за ликвидност и набавку обртних средстава ради смањења негативних последица проузрокованих пандемијом COVID -19  субвенционисане од стране Покрајинског секретаријата за финансије и за ту намену определио износ од 1.000.000.000,00 динара.

Право учешћа на конкурсу имају предузетници и правна лица која су разврстана као микро или мало правно лице. Корисници средстава морају имати регистровано седиште на територији АП Војводине.

Минимални износ кредита може бити 1.000.000 динара, а највиши износ за предузетнике и микро правна лица до 5.000.000 динара, а за мала правна лица до 10.000.000 динара.

Годишња каматна стопа износи 3%, од чега је 1% на терет корисника кредита, а 2% рефундира Покрајински секретаријат за финансије.

Рок враћања кредита је до 36 месеци, у оквиру којих је обухваћен грејс период до 12 месеци.

Конкурс је отворен до искоришћења средстава планираних за његову реализацију, а најкасније до 10. децембра 2020. године.

**Osnovni uslov bi bio da budući korisnik kredita u period od 15.03.2020 pa do isteka 3 meseca od puštanja sredstaava u korišćenje ne smanjuje broj zaposlenih više od 10%.**